Előterjesztés

Fácánkert Község Önkormányzat Képviselő-testületének 

2010. április 1-jén tartott rendkívüli ülésére

Tárgy: Hiánypótlás a térfigyelő-kamerarendszerre Faddi Polgárőr Egyesület által benyújtott Leader-pályázathoz

Előterjesztő: Orbán Zsolt polgármester

Tisztelt Képviselő-testület!

A Faddi Polgárőr Egyesület által térfigyelő kamerarendszerre benyújtott Leader-pályázat kapcsán az előterjesztéshez csatolt  hiánypótlási felhívás érkezett.

Kérem, hogy a testület fogadja el az alábbi határozatot:

HATÁROZATI JAVASLAT
Leader-pályázat térfigyelő kamerarendszer kiépítésére

1. Fácánkert Község Önkormányzatának Képviselő-testülete támogatja az Európai Mezőgazdasági Vidékfejlesztési Alapból a Helyi Vidékfejlesztési Stratégiák LEADER fejezetének végrehajtásához nyújtandó támogatások részletes feltételeiről szóló a 122/2009.(IX.17.) FVM rendeletben meghatározott támogatási jogcímek alapján térfigyelő kamerák beszerzését és elhelyezését a településen.

2.  A Képviselő-testület hozzájárul a térfigyelő kameráknak az alábbi, kizárólag  Fácánkert Község Önkormányzata tulajdonában álló ingatlanokon történő elhelyezéséhez: Fácánkert belterület 77. hrsz., és 113. hrsz.

3. A képviselő-testület hozzájárul ahhoz, hogy a rögzítő szerver a képviselő-testület hivatalának fácánkerti irodájában (7136 Fácánkert, Árpád utca 12.) kerüljön elhelyezésre.

4. A Képviselő-testület a Fadd Polgárőr Egyesület részére külön megállapodás alapján 2016. december 31. napjáig térítésmentes használatba adja a fácánkerti 77. és 113. helyrajzi számon nyilvántartott ingatlant az 1. pontban megfogalmazott célra. 

5. Az Önkormányzat felhatalmazza a polgármestert a pályázat benyújtásához szükséges megállapodás megkötésére és a használati szerződés aláírására a Fadd Polgárőr Egyesülettel (7133 Fadd, Mátyás király u. 65.)

6. Az Önkormányzat a térfigyelő kamerarendszer kiépítését követő öt éves fenntartási időszakban a Fácánkert közigazgatási területén létesített kamera-rendszer  működtetéshez szükséges forrást, a kamerarendszer üzemeltetési és karbantartási költségeit saját költségvetéséből biztosítja. 

Határidő: 2010. április 15. (a határozat közléséért)

Felelős: polgármester 

Fácánkert, 2010. március 26.








Orbán Zsolt

